turjo4nis/wikipedia-bn-dump-20250701 huggingface dataset:
পাকিস্তানের ইতিহাস

পাকিস্তান ( উর্দু: پاکِستان‬‎‎‎) যা সরকারীভাবে ইসলামী প্রজাতন্ত্রী পাকিস্তান ( উর্দু: اِسلامی جمہوریہ پاکِستان‬‎‎‎) হিসেবে বিবেচিত, হলো দক্ষিণ এশিয়ার একটি রাষ্ট্র। প্রায় ২১,২৭,৪২,৬৩১ এর অধিক জনসংখ্যা নিয়ে এটি জনসংখ্যার দিক থেকে বিশ্বের ৫ম বৃহত্তম রাষ্ট্র[৮] এবং আয়তনের দিক থেকে তেত্রিশতম বৃহত্তম রাষ্ট্র। এটির দক্ষিণে আরব সাগর ও ওমান উপসাগরীয় উপকূলে ১০৪৬ কিলোমিটার (৬৫০ মা.) উপকূল রয়েছে এবং এটি পূর্ব দিকে ভারতের দিকে, আফগানিস্তান থেকে পশ্চিমে, ইরান থেকে দক্ষিণ-পশ্চিমে এবং উত্তর-পূর্ব দিকে চীন সীমান্তে অবস্থিত। দেশটি উত্তর–পশ্চিমে আফগানিস্তানের ওখান করিডোর দ্বারা তাজিকিস্তান থেকে সংকীর্ণভাবে বিভক্ত এবং এটি ওমানের সাথেও সামুদ্রিক সীমান্ত ভাগ করে।

নামকরণ 
ফার্সি ও উর্দু ভাষায় 'পাকিস্তান' অর্থ- পবিত্র স্থান বা এলাকা। ফার্সি ও পশতু শব্দ 'পাক' অর্থ- পবিত্র।[১৪] আর শব্দাংশ ـستان (-স্তান) একটি তৎসম-ফার্সি শব্দ যার অর্থ স্থান বা এলাকা।[১৫] চৌধুরী রহমত আলী "নাউ অর নেভার" পুস্তকে এ নামটির প্রস্তাব দেন।[১৬] [১৭] আরবি ভাষায় এর অর্থ "মদিনা-এ-তৈয়্যাবা" বা পবিত্র স্থান, মদিনা শব্দের অর্থ এলাকা এবং তৈয়্যাবা অর্থ পবিত্র।

ইতিহাস

প্রারম্ভিক এবং মধ্যযুগীয় সময়কাল 
প্রাচীন সিন্ধু অঞ্চল যা মোটামুটি বর্তমান পাকিস্তানের দক্ষিণ-পশ্চিম অংশ ছাড়া বাকিটা নিয়ে গঠিত, প্রাচীন কালে নব্য প্রস্তর যুগীয় মেহেরগড় সহ অনেক উন্নত সভ্যতার উৎপত্তিস্থল ছিল।[১৮] ব্রোঞ্জ যুগে সিন্ধু সভ্যতায়[১৯][২০][২১][২২] (২৮০০- ১৮০০খ্রিষ্টপূর্বাব্দ)  হরপ্পা ও মহেঞ্জো-দাড়ো নামে দুটি উন্নত নগর ছিল। [২৩][২৪]

বৈদিক যুগে (১৫০০ - ৫০০খ্রিষ্টপূর্বাব্দ) ইন্দো আর্যদের মাধ্যমে এখানে হিন্দুদের গোড়াপত্তন হয়, যা পরবর্তীতে পুরো এলাকায় ছড়িয়ে পড়ে।[২৫][২৬] মুলতান শহর হিন্দুদের গুরুত্বপূর্ণ তীর্থযাত্রা কেন্দ্রে পরিণত হয়।

ঔপনিবেশিক  আমল 
ভারতীয় অঞ্চলে  ঔপনিবেশিক আমলকে দুই ভাগে ভাগ করা হয় যথা: ১.  ইংলিশ ইস্ট ইন্ডিয়া কোম্পানির শাসনামল, ২. ব্রিটিশ সরকারের শাসনামল। তবে পাকিস্তান প্রথম থেকেই ইংলিশ ইস্ট  ইন্ডিয়া কোম্পানির শাসনাধীনে যায়নি। কারণ তখনও এই অঞ্চলে স্বাধীনভাবে রাজারা শাসন করতো । তারপর ধীরে ধীরে  পাকিস্তান অঞ্চল ব্রিটিশ অধিভুক্ত হয়।

স্বাধীনতা এবং পরাধীনতা 
১৯৪৭ সালে ভারতীয় উপমহাদেশ যুক্তরাজ্য থেকে স্বাধীনতা লাভ করার পর ভারতীয় উপমহাদেশ বিভাজনের মাধ্যমে ভারত ও পাকিস্তান এ' দুটি দেশের জ‌ন্ম হয়। তারমধ্যে ছিল পশ্চিম পাকিস্তান ও পূর্ব পাকিস্তান(বর্তমান বাংলাদেশ) [২৭] [২৮]

তারপর পূূর্ব পাকিস্তান (বর্তমান- বাংলাদেশ) এর সাথে ১৯৭১ সালের ২৬শে মার্চ থেকে যুদ্ধ শুরু হয়ে টানা "নয় মাস" রক্তক্ষয়ী যুদ্ধের পর ১৬ই ডিসেম্বর পাকিস্তান পরাজিত হয়।

তথ্যসূত্র 

পাকিস্তানের ইতিহাস
পাকিস্তান আন্দোলন
সিংগারবিল ইউনিয়ন

সিংগারবিল বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।

আয়তন 
সিংগারবিল ইউনিয়নের আয়তন ৩,৩১০ একর (১৩.৪০ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী সিংগারবিল ইউনিয়নের মোট জনসংখ্যা ২৭,৫৬৫ জন। এর মধ্যে পুরুষ ১৩,৪৪৬ জন এবং মহিলা ১৪,১১৯ জন। মোট পরিবার ৫,৩০৫টি। জনসংখ্যার ঘনত্ব প্রতি বর্গ কিলোমিটারে প্রায় ২,০৫৮ জন।

ইতিহাস 
সিংগারবিল ইউনিয়ন পূর্বে সিংগারবিল দক্ষিণ ইউনিয়ন নামে পরিচিত ছিল।

অবস্থান ও সীমানা 
বিজয়নগর উপজেলার সর্ব-দক্ষিণে সিংগারবিল ইউনিয়নের অবস্থান। এ ইউনিয়নের উত্তরে বিষ্ণুপুর ইউনিয়ন ও পত্তন ইউনিয়ন, পশ্চিমে পত্তন ইউনিয়ন ও ব্রাহ্মণবাড়িয়া সদর উপজেলার মাছিহাতা ইউনিয়ন, দক্ষিণে আখাউড়া উপজেলার আখাউড়া উত্তর ইউনিয়ন এবং পূর্বে ভারতের ত্রিপুরা প্রদেশ অবস্থিত।

প্রশাসনিক কাঠামো 
সিংগারবিল ইউনিয়ন বিজয়নগর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।

শিক্ষা ব্যবস্থা 
২০১১ সালের আদমশুমারি অনুযায়ী সিংগারবিল ইউনিয়নের সাক্ষরতার হার ৪৭.৪%।

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি 
কবি সানাউল হক

জনপ্রতিনিধি

আরও দেখুন 
 বিজয়নগর উপজেলা
 বিজয়নগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

বিজয়নগর উপজেলার ইউনিয়ন
চিত্রনাট্যকার

চিত্রনাট্য একটি ফ্রিল্যান্স পেশা।  পেশাদার চিত্রনাট্যকার হওয়ার জন্য কোনও শিক্ষার প্রয়োজন নেই, কেবল ভাল গল্প বলার এবং লেখার ক্ষমতা আর কল্পনা থাকতে হবে। চিত্রনাট্যকাররা নিযুক্ত কর্মী নয় তারা হচ্ছে চুক্তিবদ্ধ ফ্রিল্যান্সারদের চিত্রনাট্যকাররা তাদের সাধ্য অনুযায়ী অনুমান এবং চিন্তা করে লিখতে শুরু করেন এবং তাই কোনও ভাড়া বা ব্যয় ছাড়াই লেখেন।  যদি তার কোনো ভাবনা চিন্তা বা কল্প কাহিনী গল্প আকারে বিক্রি করা হয় তবে এটিকে একটি বিশেষ স্ক্রিপ্ট বলা হয়।  একজন পেশাদার চিত্রনাট্যকারকে একজন অপেশাদার স্ক্রীন লেখকের থেকে আলাদা করে তোলে তা হ'ল পেশাদার চিত্রনাট্যকাররা সাধারণত প্রতিভা সংস্থার প্রতিনিধিত্ব করেন।  এছাড়াও, পেশাদার চিত্রনাট্যকাররা প্রায়শই বিনে খরচায় কাজ করেন না, তবে অপেশাদার চিত্রনাট্যকাররা প্রায়শই বিনে খরচায় কাজ করবেন এবং "শিক্ষানবিশ লেখক" হিসাবে বিবেচিত হন।  স্পেক স্ক্রিপ্টগুলি সাধারণত অজানা পেশাদার চিত্রনাট্যকার এবং অপেশাদার চিত্রনাট্যকারদের দ্বারা লিখিত হয়।

এমন চিত্রনাট্যকারদের একটি দল রয়েছে যারা চলচ্চিত্র জগতে প্রবেশের চেষ্টা করে তবে সাফল্য অর্জনে প্রায়শই বহু বছর ধরে বিচার-ত্রুটি, ব্যর্থতা এবং কৌতূহল অধ্যবসায় লাগে।এভাবে বহু বছর অধ্যাবসায়ের পরে একজন লেখক হতে উঠে একজন পেশাদার চিত্রনাট্যকার।

বহিঃসংযোগ

চলচ্চিত্রনির্মাণ পেশা
রচনা-সংশ্লিষ্ট পেশা
গণমাধ্যম পেশা
চর ইসলামপুর ইউনিয়ন

চর ইসলামপুর বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।

আয়তন 
চর ইসলামপুর ইউনিয়নের আয়তন ৫,৫৪০ একর (২২.৪২ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী চর ইসলামপুর ইউনিয়নের মোট জনসংখ্যা ১৬,৪৩৮ জন। এর মধ্যে পুরুষ ৮,১১৮ জন এবং মহিলা ৮,৩২০ জন। মোট পরিবার ২,৬৬৪টি। জনসংখ্যার ঘনত্ব প্রতি বর্গ কিলোমিটারে প্রায় ৭৩৩ জন।

ইতিহাস

অবস্থান ও সীমানা 
বিজয়নগর উপজেলার পশ্চিমাংশে চর ইসলামপুর ইউনিয়নের অবস্থান। এ ইউনিয়নের পূর্বে চান্দুরা ইউনিয়ন, ইছাপুরা ইউনিয়ন ও চম্পকনগর ইউনিয়ন; দক্ষিণে পত্তন ইউনিয়ন; পশ্চিমে পত্তন ইউনিয়ন ও সরাইল উপজেলার শাহবাজপুর ইউনিয়ন এবং উত্তরে সরাইল উপজেলার শাহবাজপুর ইউনিয়ন অবস্থিত।

প্রশাসনিক কাঠামো 
চর ইসলামপুর ইউনিয়ন বিজয়নগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।

শিক্ষা ব্যবস্থা 
২০১১ সালের আদমশুমারি অনুযায়ী চর ইসলামপুর ইউনিয়নের সাক্ষরতার হার ৬২.৩%।

শিক্ষা প্রতিষ্ঠান 
উচ্চ বিদ্যালয় সমূহঃ- 

১.ইসলামপুর উচ্চ বিদ্যালয়

২.দওখলা র আ ম ওবায়দুল মোক্তাদির উচ্চ বিদ্যালয়

জুনিয়র স্কুল

৩.গংগানগর সরকারি জুনিয়র হাই স্কুল 

প্রাইমারী স্কুল সমূহ 

১.ইসলামপুর সরকারি প্রাথমিক বিদ্যালয় 

২.ইসলামপুর পূর্ব পাড়া সরকারি প্রাথমিক বিদ্যালয় 

৪.মুহাম্মদপুর সরকারি প্রাথমিক বিদ্যালয়  

৫.গংগানগর সরকারি প্রাথমিক বিদ্যালয়  

৬.মাধবপুর সরকারি প্রাথমিক বিদ্যালয় 

৭ বলরামপুর সরকারি প্রাথমিক বিদ্যালয় 

৮.আমানপুর সরকারি প্রাথমিক বিদ্যালয় 

৯.জামালপুর সরকারি প্রাথমিক বিদ্যালয় 

১০.রঙিনবাড়ি সরকারি প্রাথমিক বিদ্যালয়  

১১.দঃ রাজাবাড়িয়া সরকারি প্রাথমিক বিদ্যালয় 

১২.ফারেংগা বাড়ি সরকারি প্রাথমিক বিদ্যালয়  

১৩.ইসলামপুর মডেল স্কুল 

১৪. 

মাদ্রাসা সমূহঃ- 

১.মুহাম্মদপুর আলিম মাদ্রাসা 

২.গংগানগর সিরাজুল ইসলাম উলুম মাদ্রাসা  

৩.নাজিরাবাড়ি উলুম মাদ্রসা 

৪.মাধবপুর কওমি মাদ্রসা

যোগাযোগ ব্যবস্থা 
ঢাকা সিলেট হাইওয়ে হতে শেখ হাসিনা রোড হয়ে বি বাড়িয়া জেলা শহর

খাল ও নদী 
মধ্যগংগা নদী ও তিতাস নদী

হাট-বাজার 
ইসলামপুর বাজার

দর্শনীয় স্থান 
শেখ হাসিনা রোডের তিতাস ব্রীজ দওখলা চর ইসলামপুর ইউনিয়ন

উল্লেখযোগ্য ব্যক্তি 
 রুমিন ফারহানা –– রাজনীতিবিদ এবং আইনজীবী।

জনপ্রতিনিধি 
এডভোকেট তানবীর ভূঁইয়া

আরও দেখুন 
 বিজয়নগর উপজেলা
 বিজয়নগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

বিজয়নগর উপজেলার ইউনিয়ন
কোর্ট অব মার্টল

কোর্ট অব মার্টল আলহামরা প্রাসাদ এবং দুর্গ কমপ্রেক্সের একটি অংশ। এটি মেক্সয়ার বা দরবার হলের পূর্বে এবং কোর্ট অব লায়ন বা সিংহ চত্বরের পশ্চিমে অবস্থিত। মার্টল (বা মার্থেল) ঝোপের আধিক্যের কারণে এই নামে পরিচিত হলেও এর আসল নাম দেওয়ান যা যে কোন মুসলিম প্রাসাদের একটি প্রয়োজনীয় অংশ। মার্থেল ঝোপ মাঝখানের পুকরেকে ঘিরে রেখেছে। দেয়ালে সাদা মার্বেলের সাথে হালকা সবুজ একটি চমৎকার বৈপরিত্য তৈরী করে নিয়েছে। এটাকে প্যাশিও অব পন্ড বা পানির উঠোনও বলা হয়। মধ্যস্থ পুকুর ৩৪ মিটার লম্বা এবং ৭.১০ মিটার প্রশস্ত। পুকুরের কারণে উঠোনটি দুভাগে বিভক্ত হয়েছে। দুটি ফোয়ারা থেকে দুই অংশে পানি সরবরাহ হয়। চতুর্দিকে বিভিন্ন কক্ষ এবং চলাচলের বারান্দা। বারান্দায় ছাদের পিলারের মাথায় ক্যাপিটাল আছে যার উপরে অধিবৃত্তাকার খিলানের অবস্থান। খিলানগুলো রম্বস আকৃতির কাঠের কারুকাজে সজ্জিত। কেন্দ্রীয় খিলান অন্য ছয়টি থেকে বড় এবং লতা পাতা সমৃদ্ধ স্ক্যালোপ দ্বারা সমৃদ্ধ।

মার্টল কোটের উত্তর অংশে গুরুত্বপূর্ণ কক্ষের অবস্থান যেটি সুলতানের বাসস্থান কোমারেস প্যালেসের অংশ। এখানে আরো কিছু কাঠামো ছিল এবং ছিল একটি মসজিদ। সবই বিস্মৃতির তালিকায় চলে যায়। এখন কেবল ঢোকার পূবের্র প্রশস্ত বারান্দা দৃশ্যমান।

কোমারেস প্রাসাদ

কোমারেস প্রাসাদ আল হামরা কমপ্লেক্সের সবচেয়ে বড় প্রাসাদ। সুলতানের বাসস্থান হিসেবে এর ব্যবহার করা হতো। কোমারেস নামের উৎস কি তা নিয়ে বেশ গবেষণা আছে। যেমন দিয়েগো ডি গডিক্সের ডিকশনারীতে বলা হয়েছে শব্দটি এসেছে cun এবং  ari থেকে যার অর্থ হচ্ছে দাড়ানো এবং তাকিয়ে দেখা। তার অর্থ নামের মাঝেই এর অনিন্দ সৌন্দর্যের প্রকাশ লুকিয়ে আছে।

অন্যদিকে ১৬শ শতাব্দীর ঐতিহাসিক লুই ডি মার্মল কারভাজাল (Luis de Mármol Carvajal) দাবী করেন কোমারেস শব্দের উৎপত্তি Comaraxía থেকে যা আসলে মুসলমান সমাজে খুবই সমাদৃত হস্ত শিল্প বিশেষ করে কাচের ব্যবহারে ভবনের অলংকরনের জন্য দক্ষ শিল্পী নির্দেশ করে।

তৃতীয় আরেকটি মত হচ্ছে শব্দটি আরবি কামারিয়্যা থেকে আগত যার অর্থ বর্নালী কাচ। হল অব এম্বাসাডরের বারান্দা থেকে প্রাসাদের রঙিন কাচের স্ফরন দেখা যেত। কামারিয়্যাহ নামে উত্তর আফ্রিকার একটি এলাকার নামও জানা যায় যেখানে এই কাজের শিল্পীদের পাওয়া যেতো। সে সূত্রেও এর নামকরন হতে পারে।

কোমারেস প্রাসাদের অভ্যন্তরীণ সজ্জা খুবই জাঁকালো। মেঝে দেয়াল এবং ছাদে নানাবিধ সূক্ষ্ম কারুকাজ।

গ্যালারী

আরও দেখুন 
 The Alhambra

তথ্যসূত্র 

স্পেনের বিশ্ব ঐতিহ্যবাহী স্থান
ইসলামি উদ্যান
স্পেনের বাগান
কালমা ইউনিয়ন

কালমা বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।

আয়তন ও অবস্থান 
কালমা ইউনিয়নের আয়তন ৮,৩৯৮ একর। এ ইউনিয়নের পূর্বে মেঘনা নদী, পশ্চিমে বদরপুর ইউনিয়ন, উত্তরে বোরহানউদ্দিন উপজেলা এবং দক্ষিণে চর ভূতা ইউনিয়ন অবস্থিত।

প্রশাসনিক কাঠামো 
কালমা ইউনিয়ন লালমোহন উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
 চর লক্ষ্মী
 চর ছকিনা

জনসংখ্যার উপাত্ত 
২০১১ সালের আদমশুমারি অনুযায়ী কালমা ইউনিয়নের মোট জনসংখ্যা ৩৬,২৯৮ জন। এর মধ্যে পুরুষ ১৭,৬১৬ জন এবং মহিলা ১৮,৬৮২ জন। মোট পরিবার ৭,৬৯৫টি।

শিক্ষা 
২০১১ সালের আদমশুমারি অনুযায়ী কালমা ইউনিয়নের সাক্ষরতার হার ৩৭.৭%। এ ইউনিয়নে ৮টি সরকারি প্রাথমিক বিদ্যালয়, ১৭টি বেসরকারি প্রাথমিক বিদ্যালয়, ৩টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ৪টি দাখিল মাদ্রাসা, ১টি ফাজিল মাদ্রাসা ও ১টি স্কুল এন্ড কলেজ রয়েছে।

আরও দেখুন 
 লালমোহন উপজেলা
 লালমোহন থানা
 ভোলা জেলা

তথ্যসূত্র

বহিঃসংযোগ 

লালমোহন উপজেলার ইউনিয়ন
বাঙালি পল্টন

৪৯তম বেঙ্গলি রেজিমেন্ট (), যা বাঙালি পল্টন, বেঙ্গলি প্লাটুন, বেঙ্গলি রেজিমেন্ট, বেঙ্গলি ডবল কোম্পানি ও ৪৯তম বেঙ্গলি নামেও পরিচিত,  ছিল ব্রিটিশ ভারতীয় সেনাবাহিনীর একটি সামরিক ইউনিট। এটি প্রথম বিশ্বযুদ্ধের সময় বাঙালিদের নিয়ে গঠিত হয়। সৈন্যদের বঙ্গ প্রদেশ থেকে নিয়োগ দেওয়া হয়েছিল এবং করাচিতে প্রশিক্ষণ দেওয়া হয়েছিল। সে সময়ে এটিই ছিল বাঙালিদের প্রথম সামরিক সংগঠন। নবগঠিত বাঙালি পল্টনের সরকারি নাম ছিল ‘বেঙ্গলি ডবল কোম্পানি’, যা পরবর্তীকালে ‘৪৯তম বেঙ্গলি রেজিমেন্ট’-এ রূপান্তরিত হয়। তারা মেসোপটেমিয়ায় যুদ্ধ করেছিল এবং বাগদাদে অবস্থান করেছিল। প্রথম বিশ্বযুদ্ধের সমাপ্তির পরে তারা মধ্যপ্রাচ্যের কুর্দিবিদ্রোহ দমন করতে ব্যবহৃত হয়েছিল। এই রেজিমেন্টের ৪৯ জন সদস্য যুদ্ধে প্রাণ হারান। তাদের সম্মানে কলকাতায় একটি স্মৃতিস্তম্ভ রয়েছে। এই বাঙালি পল্টনের আয়ুষ্কাল  মাত্র চার বছর ছিল। বেশিরভাগ সৈনিক মধ্যবিত্ত বাঙালি পরিবার থেকে এসেছিল এবং ইউনিটের উল্লেখযোগ্য সৈন্যরা ছিলেন খাজা হাবিবুল্লাহ, কাজী নজরুল ইসলাম, রণদাপ্রসাদ সাহা ও মাহবুবুল আলম।

ইতিহাস 
প্রথম মহাযুদ্ধে পরাজয় ঠেকানোর জন্য ইংল্যান্ডের অনেক সৈন্য প্রয়োজন হয়, এ ছাড়া বাঙালিসহ ভারতীয়দের আর্থিক সমর্থনও জরুরি ছিল। ফলে আগে যেসব জাতি থেকে সৈনিক নেওয়া হতো না, সেখান থেকেও সৈনিক সংগ্রহ শুরু হয়। বাঙালির জন্য তার ‘অসামরিক জাতি’র দুর্নাম ঘোচানোর সুযোগ এসে যায়। বাংলার গভর্নর লর্ড কারমাইকেল ৭ আগস্ট ১৯১৬ সালে ঢাকায় বাঙালি পল্টন গঠনের ঘোষণা দেন। কলকাতার ফোর্ট উইলিয়ম সেনানিবাসে বাঙালি পল্টন সৈন্য ভর্তি কার্যক্রম শুরু হয় ৩০ আগস্ট ১৯১৬ সালে। ১২ সেপ্টেম্বর ১৯১৬ সালে প্রথম দশ জন সৈন্য প্রশিক্ষণের জন্য নওশেরা যাত্রা করে। ২৮ সেপ্টেম্বর ১৯১৬ সালে ঢাকায় সৈনিক ভর্তি শুরু হয়। ক্যাপ্টেন ডালাস স্মিথকে দায়িত্ব দেওয়া হয়। জানুয়ারি ১৯১৭ সালে নওশেরাতে প্রশিক্ষণ শেষে সৈনিকরা করাচি পৌঁছেন। ২৬ জুন ১৯১৭ সালে প্রথম ব্যাটালিয়নটি গঠিত হয়। মেসোপটেমিয়ার যুদ্ধে যোগ দিতে করাচি ত্যাগ করে বসরা, মাকিনা হয়ে সেপ্টেম্বর ১৯১৭ সালে বাগদাদ পৌঁছেন। জানুয়ারি ১৯১৮ সাল পর্যন্ত বাগদাদে অবস্থান করেন। যুদ্ধ শেষ হলে নভেম্বর ১৯১৮ সালে তানুমাতে তারা যুদ্ধ পরবর্তী পুনর্বাসনের দায়িত্ব পালন করেন। কুর্দিস্থানে বিদ্রোহ দেখা দিলে বিদ্রোহ দমনে এপ্রিল ১৯১৯ সালে এ ব্যাটালিয়নের ২৩৫ জন সৈনিক অংশ নেন। আগস্ট ১৯২০ সালে সৈন্যরা করাচি হয়ে কলকাতা ফিরে আসেন। ৩০ আগস্ট ১৯২০ সালে বাঙালি পল্টন ভেঙে দেয়া হয়।

তথ্যসূত্র

বহিঃসংযোগ 
 
বাঙালি পল্টন ও ঢাকা শহর -দৈনিক প্রথম আলো

ব্রিটিশ ভারতীয় সেনাবাহিনী
প্রথম বিশ্বযুদ্ধ
ব্রিটিশ ভারত
বাংলাদেশ সেনাবাহিনী
কুমারী সাহা জমিদার বাড়ি

কুমারী সাহা জমিদার বাড়ি বাংলাদেশ এর চুয়াডাঙ্গা জেলার আলমডাঙ্গা উপজেলার কুমারী নামক গ্রামে অবস্থিত এক ঐতিহাসিক জমিদার বাড়ি।

ইতিহাস 
চুয়াডাঙ্গা জেলার আলমডাঙ্গা উপজেলায় অবস্থিত এই জমিদার বাড়িটি। তবে কে এই জমিদার বাড়িটি প্রতিষ্ঠিত করেছেন এবং কত সালে করেছেন। তার কোনো সঠিক তথ্য জানা যায়নি। বাড়িটি দ্বীতল বিশিষ্ট্য গ্রিক স্থাপনার মত করা হয়। কিছুদিন আগেও এই বাড়িটিকে স্থানীয় ভেটেরিনারি কলেজের প্রশাসনিক ভবন হিসেবে ব্যবহৃত হত। তবে এখন আর হয় না।

অবকাঠামো

বর্তমান অবস্থা

তথ্যসূত্র 

চুয়াডাঙ্গা জেলা
আলমডাঙ্গা উপজেলা
চুয়াডাঙ্গা জেলার দর্শনীয় স্থান
ঐতিহাসিক স্থান
আড়া (দ্ব্যর্থতা নিরসন)

আড়া  উল্লেখ করতে পারে:

 আড়া, ভারত, পুরুলিয়া জেলায় সেন্সাস টাউন
 আড়া, পাকিস্তান
 আড়া, পশ্চিম বর্ধমান, সেন্সাস টাউন
 অ্যারা, এখন ওউনি ও আররা-এর অংশ, কাউন্টি টিপ্পেরি, আয়ারল্যান্ড
 অ্যারা, বহির্মুখী স্পেস: ১৯৯৯ '' পর্ব ""কলিসিওন কোর্স" থেকে "।
 আররা পর্বতমালা, কাউন্টি টিপ্পেরি, আয়ারল্যান্ড
 আজমান রিয়েল এস্টেট নিয়ন্ত্রক সংস্থা, সংযুক্ত আরব আমিরাতের আজমানের of
 ২০০৯-এর আমেরিকান পুনরুদ্ধার এবং পুনর্নবীকরণ আইন
 এআরআরএ (কম্পিউটার), প্রথম ডাচ কম্পিউটার

উপাধি সহ ব্যক্তি 
 নিকোলিন আড়া (জন্ম ১৯৯১), আলবেনিয়ান বাস্কেটবল খেলোয়াড়।

আরও দেখুন 
 আরা (দ্ব্যর্থতা নিরসন)
 এআরএ (দ্ব্যর্থতা নিরসন)
চাকমা রাজবাড়ি

চাকমা রাজবাড়ি বাংলাদেশ এর চট্টগ্রাম জেলার রাঙ্গুনিয়া উপজেলার রাজানগর ইউনিয়নে অবস্থিত এক ঐতিহাসিক রাজবাড়ি।

ইতিহাস
চট্টগ্রামের পাহাড়ি অঞ্চলের কয়েকটি ক্ষুদ্র নৃগোষ্ঠীর মধ্যে একটি হলো চাকমা। আর এই চাকমা নৃগোষ্ঠীদের একটি আলাদা রাজ্য ছিল। যা বর্তমান চট্টগ্রাম জেলার রাঙ্গুনিয়া উপজেলার রাজানগর ইউনিয়নে অবস্থিত। ১৭৩৭ সাল থেকে চাকমা রাজন্যবর্গ শের মস্ত খাঁ, শুকদেব রায়, শেরদৌলত খাঁ, জানবক্স খাঁ, টব্বর খাঁ, জব্বর খাঁ, ধরম বক্স খাঁ, রাণী কালীন্দি, হরিশচন্দ্র রায় প্রমুখ এ অঞ্চলে রাজত্ব করেছেন। ১৮৭৪ সালে চাকমা রাজা হরিশচন্দ্র রাজধানী রাঙ্গুনিয়ার রাজানগর হতে রাঙ্গামাটিতে স্থানান্তরিত করেন। তবে কে এই রাজবংশের প্রতিষ্ঠাতা তার কোন তথ্য পাওয়া যায়নি।

অবকাঠামো
বাড়িটিতে একটি রাজপ্রাসাদ, সৈন্যশালা, বন্দিশালা, হাতি ও গোড়াশালা সহ অনেকগুলো স্থাপনা রয়েছে।

বর্তমান অবস্থা
রাঙামাটি জেলার রাজবন বিহারের পাশে কাপ্তাই লেক দিয়ে ঘেরা চাকমা রাজার রাজবাড়ি অবস্থিত। বর্তমানে ৫১তম চাকমা সার্কেল চিফ রাজা অর্থাৎ চাকমা রাজা ব্যারিস্টার দেবাশীষ রায়, তাঁর স্ত্রী ইয়েন ইয়েন ও মা আরতি রায় এই বাড়িতে থাকেন। বর্তমান চাকমা রাজবাড়িতে রাজদরবার, কাছারি, সজ্জিত কামানের দেখা মিলবে।

তথ্যসূত্র

চট্টগ্রাম জেলার দর্শনীয় স্থান
চট্টগ্রাম জেলার প্রত্নতাত্ত্বিক স্থাপনা
ঐতিহাসিক স্থান
ফিরজিল ফন ডাইক

ফিরজিল ফন ডাইক (; জন্ম ৮ জুলাই ১৯৯১) হলেন একজন ওলন্দাজ পেশাদার ফুটবলার। তিনি প্রিমিয়ার লিগের ক্লাব লিভারপুল ও নেদারল্যান্ডস জাতীয় দলেরের রক্ষণভাগের খেলোয়াড় ও অধিনায়ক হিসেবে খেলে থাকেন। বিশ্বের অন্যতম সেরা রক্ষণভাগের খেলোয়াড় হিসেবে বিবেচিত ফন ডাইন তার শক্তিমত্তা, নেতৃত্ব ও নাফিয়ে শুন্যে ওঠার দক্ষতার জন্য পরিচিত। তিনি একমাত্র রক্ষণভাগের খেলোয়াড় হিসেবে উয়েফা বর্ষসেরা পুরুষ খেলোয়াড় নির্বাচিত হন, এবং বালোঁ দর ও শ্রেষ্ঠ ফিফা পুরুষ খেলোয়াড়ের দৌড়ে রানার-আপ হন।

গ্রনিঙ্গেনে তার পেশাদার কর্মজীবন শুরুর পর তিনি ২০১৩ সালে সেল্টিক দলে যোগ দেন, সেখানে তিনি স্কটিশ প্রিমিয়ারশিপ জয় করেন। তিনি এই ক্লাবে থাকাকালীন দুই মৌসুমেই বর্ষসেরা পিএফএ স্কটল্যান্ড দলে অন্তর্ভুক্ত হন এবং দ্বিতীয় মৌসুমে স্কটিশ লিগ কাপ জয় করেন। ২০১৫ সালের সেপ্টেম্বরে তিনি প্রিমিয়ার লিগের সাউদাম্পটন ক্লাবে যোগ দেন এবং পরে ২০১৮ সালের জানুয়ারি মাসে সে সময়ে একজন রক্ষণভাগের খেলোয়াড় হিসেবে রেকর্ড ৭৫ মিলিয়ন পাউন্ড ট্রান্সফার ফির বিনিময়ে লিভারপুলে যোগ দেন। ফন ডাইক লিভারপুলে তার প্রথম মৌসুমে ২০১৮ উয়েফা চ্যাম্পিয়ন্স লিগের ফাইনালে পৌঁছান। এই ক্লাবে তার প্রথম মৌসুমে তিনি বর্ষসেরা পিএফএ খেলোয়াড় এবং ২০১৮-১৯ মৌসুমের সেরা প্রিমিয়ার লিগ খেলোয়াড় তালিকায় অন্তর্ভুক্ত হন। ফন ডাইক ২০১৯ উয়েফা চ্যাম্পিয়ন্স লিগের ফাইনালে ম্যাচ সেরা নির্বাচিত হন।

ফন ডাইক অনূর্ধ্ব-১৯ ও অনূর্ধ্ব-২১ দলে নেদারল্যান্ডসের প্রতিনিধিত্ব করেছেন। ২০১৫ সালে নেদারল্যান্ডস জাতীয় দলে তার অভিষেক ঘটে এবং ২০১৮ সালের মার্চ থেকে অধিনায়কত্ব লাভ করেন। পরের বছর তিনি নেদারল্যান্ডসকে উয়েফা নেশনস লিগের প্রথম আসরে ফাইনালে নিয়ে যান এবং তার দল এই আসরে রানার-আপ হয়। এছাড়া তিনি ২০২২ ফিফা বিশ্বকাপে নেদারল্যান্ডসের অধিনায়ক হিসেবে তার দলকে কোয়ার্টার ফাইনালে নিয়ে যান।

কর্মজীবনের পরিসংখ্যান

আন্তর্জাতিক

আন্তর্জাতিক গোলসমূহ

নেদারল্যান্ডের গোলসমূহ প্রথমে তালিকাভুক্ত, স্কোর কলামে ফন ডাইকের প্রতিটি গোলের পরের স্কোর নির্দেশ করে।

তথ্যসূত্র

বহিঃসংযোগ

Profile at the Liverpool F.C. website

১৯৯১-এ জন্ম
জীবিত ব্যক্তি
ওলন্দাজ ফুটবলার
ওলন্দাজ প্রবাসী ফুটবলার
নেদারল্যান্ডস আন্তর্জাতিক ফুটবলার
নেদারল্যান্ডসের অনূর্ধ্ব-২১ আন্তর্জাতিক ফুটবলার
নেদারল্যান্ডসের আন্তর্জাতিক যুব ফুটবলার
ফুটবল রক্ষণভাগের খেলোয়াড়
প্রিমিয়ার লিগের খেলোয়াড়
লিভারপুল ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
সেল্টিক ফুটবল ক্লাবের খেলোয়াড়
ইংল্যান্ডে প্রবাসী ফুটবলার
ইংল্যান্ডে ওলন্দাজ প্রবাসী
স্কটল্যান্ডে প্রবাসী ফুটবলার
স্কটল্যান্ডে ওলন্দাজ প্রবাসী
উয়েফা চ্যাম্পিয়নস লিগ বিজয়ী খেলোয়াড়
২০২২ ফিফা বিশ্বকাপের খেলোয়াড়
এরেডিভিজির খেলোয়াড়
স্কটীয় পেশাদার ফুটবল লিগের খেলোয়াড়
নেদারল্যান্ডসের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ফুটবল সেন্ট্রাল ডিফেন্ডার
আড়া, পশ্চিম বর্ধমান

আড়া হল একটি জনগণনা শহর। শহরটি ভারতীয় যুক্তরাষ্ট্রের অন্তর্গত পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমা অন্তর্গত কাঁকসা সমষ্টি উন্নয়ন ব্লকে অবস্থিত।

ভূগোল

অবস্থান 
আড়া শহরের অবস্থান ২৩.৫২৬১৯৯° উত্তর ৮৭.৩৭৩৪৯৫° পূর্ব।

নগরায়ন 
২০১১ সালের আদম শুমারি অনুসারে, দুর্গাপুর মহকুমার জনসংখ্যার ৭৯.২২% শহরাঞ্চলে বসবাস করেন এবং ২০.৭৮% গ্রামীণ ছিল। দুর্গাপুর মহকুমার একমাত্র পৌর কর্পোরেশনটি দুর্গাপুরে অবস্থিত এবং মহকুমারটিতে ৩৮ টি (+১ আংশিক) জনগণনা শহর রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সমস্ত জায়গাগুলি পুরো পর্দার মানচিত্রে সংযুক্ত রয়েছে)।

জনসংখ্যার উপাত্ত 
ভারতের ২০১১ সালের আদমশুমারি অনুসারে অড়ার মোট জনসংখ্যা হল ৭,৮০৮ জন, যার মধ্যে ৩,৯৯৩ (৫১%) পুরুষ এবং ৩,৮৫৫ (৪৯%) মহিলা ছিলেন। ৬ বছরের কম বয়স্ক শিশুর ছিল ৭৯১ টি। আরার মোট সাক্ষরতার সংখ্যা ছিল ৫,৯৮২। ৬ বছরের বেশি বয়স্ক ব্যক্তির সংখ্যা ছিল জনসংখ্যার ৮৫.২৫%।

২০১১ সালের আদমশুমারি, দুর্গাপুর মহানগরীর জনসংখ্যা ছিল ৫,৮১,৪০৯ জন, যার মধ্যে ৩,০১১,৭০০ জন পুরুষ এবং ২,৭৯,৭০৯ জন মহিলা ছিলেন।
দুর্গাপুর মহানগরীর মধ্যে বামুনারা এবং আড়া অন্তর্ভুক্ত।

সংস্কৃতি 
ইএই শহরের রাড়েশ্বর শিব মন্দিরে একটি অনন্য স্থাপত্য শৈলী রয়েছে। শহরটিকে শিবের উপাসক ভাস্কর পন্ডিতের আক্রমণ থেকে গ্রাম রক্ষার জন্যই এটি নির্মিত হয়েছিল। পুরানো শিব মন্দিরটি "রেখ দেউল" বিভাগের। মনে করা হয় যে সম্ভবত সেখানে ছিল এই জায়গায় একটি প্রাচীন শহর।

ডেভিড জে ম্যাকচ্যাশন উল্লেখ করেন যে আরার পুনর্গঠিত রাহরেশ্বর শিব মন্দিরে একটি "পিরহা" শৈলী স্থাপত্য রয়েছে। এটি মধ্যযুগীয় ওড়িশীয় মডেলের মতো টাওয়ারটি একটি উচ্চ বিন্দুযুক্ত চেহারা নিয়েছে।

তথ্যসূত্র

বহিঃসংযোগ 

পশ্চিম বর্ধমান জেলার শহর ও নগর
২০১৮ আইসিসি মহিলা বিশ্ব টুয়েন্টি২০ বাছাইপর্ব

২০১৮ আইসিসি মহিলা বিশ্ব টুয়েন্টি২০ বাছাইপর্ব হচ্ছে একটি আন্তর্জাতিক মহিলাদের ক্রিকেট প্রতিযোগিতা, অনুষ্ঠিত হয় নেদারল্যান্ডসে ৭ থেকে ১৪ জুলাই ২০১৮। এটা হচ্ছে আইসিসি মহিলা বিশ্ব টুয়েন্টি২০ প্রতিযোগিতার তৃতীয় আসর এবং ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দল বাছাইয়ের একটি প্রক্রিয়া। বাছাই প্রতিযোগিতার শীর্ষ দুটি দল অগ্রসর হবে ওয়েস্ট ইন্ডিজে অনুষ্ঠিততব্য মহিলাদের টুয়েন্টি২০ বিশ্বকাপ প্রতিযোগিতার মূল পর্বে।

এপ্রিল ২০১৮, আইসিসি তার সকল সহযোগী সদস্যদেশকে আন্তর্জাতিক টি২০-এর পূর্ণ মর্যাদার অনুমোদন দেয়। অতপর ১ জুলাই ২০১৮ এর পর থেকে সকল সদস্য দেশের মধ্যে অনুষ্ঠিত মহিলাদের টুয়েন্টি২০ খেলাগুলো হবে পূর্ণ টি২০আই মর্যাদা সম্পন্ন। ফলে, উক্ত বাছাই প্রতিযোগিতার সবগুলো খেলা মহিলাদের টুয়েন্টি২০ আন্তর্জাতিক (মহিলা টি২০আই) এর মর্যাদা পায়।

গ্রুপ পর্যায়ের শেষ পর্যায়ে এসেও দেখা যায় যে, ২০১৮ আইসিসি মহিলা বিশ্ব টুয়েন্টি২০ প্রতিযোগিতার যোগ্যতা অর্জনের সুযোগ সকল ৮টি দলেরই রয়েছে। গ্রুপ পর্যায়ের শেষে, গ্রুপ এ থেকে বাংলাদেশ এবং পাপুয়া নিউ গিনি, এবং গ্রুপ বি থেকে আয়ারল্যান্ড ও স্কটল্যান্ড সেমি ফাইনালে অগ্রসর হয়। অন্য চারটি দল, নেদারল্যান্ডস, থাইল্যান্ড, উগান্ডা এবং সংযুক্ত আরব আমিরাত সকলেই তাদের চূড়ান্ত অবস্থান নির্ধারণের জন্য প্লে-অফ খেলায় অগ্রসর হয়।

প্রথম সেমি-ফাইনালে আয়ারল্যান্ড পাপুয়া নিউ গিনিকে ২৭ রানে পরাজিত করে, ফলে ২০১৮ আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা অর্জনে এগিয়ে থাকে। দ্বিতীয় সেমি-ফাইনালে বাংলাদেশ স্কটল্যান্ডকে ৪৯ রানে পরাজিত করে ফাইনালে অগ্রসর হয়ে যায় এবং ২০১৮ আইসিসি মহিলা বিশ্ব টুয়েন্টি২০ প্রতিযোগিতায় এগিয়ে যায়। ফাইনাল খেলায় আয়ারল্যান্ডকে ২৫ রানে হারিয়ে বাংলাদেশ প্রতিযোগিতার শিরোপা জিতে নেয়। আয়ারল্যান্ডের ক্লার শিলিংটন প্রতিযোগিতার সেরা খেলোয়াড় নির্বাচিত হয়।

যোগ্যতা অর্জন
নিম্নোক্ত দলগুলো প্রতিযোগিতায় খেলার যোগ্যতা অর্জন করে।

দলীয় খেলোয়াড়
২০১৮ জুনে, আইসিসি প্রতিযোগিতায় সংশ্লিষ্ট সকল কর্মকর্তা ও দলীয় খেলোয়াড়দের নাম ঘোষণা করে।

বাংলাদেশ স্কোয়াডে জান্নাতুল ফেরদৌস, লতা মন্ডল, মুর্শিদা খাতুন ও সুরাই আজমিনকে স্ট্যান্ডবাই হিসাবে রাখে।

খেলার সূচী
২৩ মে ২০১৮, আইসিসি উক্ত বাছাই প্রতিযোগিতার সকল সূচী ঘোষণা করে।

গ্রুপ এ

গ্রুপ বি

সেমি ফাইনাল

প্লে অফ খেলাগুলো

চূড়ান্ত অবস্থান

 ২০১৮ বিশ্ব টুয়েন্টি২০ প্রযোগিতার যোগ্যতা অর্জন করেছে।

তথ্যসূত্র

বহিঃসংযোগ
 Tournament home at the ICC
 Series home at ESPN Cricinfo

২০১৮-এ আন্তর্জাতিক ক্রিকেট প্রতিযোগিতা
Qualifier
নেদারল্যান্ডসে মহিলাদের ক্রিকেট
মহিলা ক্রিকেট বিশ্বকাপ প্রতিযোগিতা
২০১৮-এ ওলন্দাজ ক্রিকেট
ইউনিসেক্স

ইউনিসেক্স এমন কোনও বিষয়কে বোঝায় যা যৌন-নির্দিষ্ট নয়, যে কোনও লিঙ্গের পক্ষে উপযুক্ত। লিঙ্গ-অন্ধত্ব বা লিঙ্গ নিরপেক্ষতার জন্য এটি অন্য শব্দও হতে পারে।

শব্দটি ১৯৬০ এর দশকে তৈরি হয়েছিল এবং মোটামুটি অনানুষ্ঠানিকভাবে ব্যবহৃত হয়েছিল। যদিও একত্রিত ফর্মটি ইউনি- ল্যাটিনের একরকম অর্থ নয় যার অর্থ এই শব্দটি একত্রিত ও সর্বজনীন যেমন শব্দগুলির দ্বারা প্রভাবিত হয়েছিল যেখানে ইউনি-উপসর্গটি ভাগ করে নেওয়া বোঝায়। এই অর্থে, এটি লিঙ্গদের দ্বারা ভাগ করা অর্থ হিসাবে দেখা যেতে পারে 3

হেয়ার স্টাইলিস্ট এবং বিউটি সেলুন যা পুরুষ এবং মহিলা উভয়েরই পরিবেশন করে তাদের প্রায়শই ইউনিসেক্স হিসাবে উল্লেখ করা হয়। এটি এমন অন্যান্য পরিষেবা এবং পণ্যগুলিরও সাধারণ যা ঐতিহ্যগতভাবে লিঙ্গের দ্বারা আলাদা করা হয়েছিল, যেমন পোশাকের দোকান বা সৌন্দর্য পণ্য পাবলিক টয়লেটগুলি সাধারণত যৌন পৃথকীকরণ হয় তবে যদি এটি না হয় তবে তাদের ইউনিজেক্স পাবলিক টয়লেট হিসাবে উল্লেখ করা হয়। ইউনিসেক্স পোশাকের মধ্যে টি-শার্টের মতো পোশাক রয়েছে; জিন্সের মতো কোনও ব্যক্তির লিঙ্গের উপর নির্ভর করে বিভিন্ন পোশাকের সংস্করণগুলি বিভিন্ন ফিটগুলির জন্য উপযুক্ত হতে পারে। সাঁতারু এবং বিভিন্ন লিঙ্গের অন্যদের দ্বারা একটি পুল, সৈকত বা অন্যান্য জল বা বিনোদনমূলক সুবিধার ভাগ করে নেওয়া সাধারণত মিশ্র স্নান হিসাবে পরিচিত। 'ম্যাটস' ইংল্যান্ডে ইরভিন সেলার দ্বারা নির্মিত প্রথম ইউনিসেক্স স্টোর ছিল। যখন কোনও স্কুল বিভিন্ন লিঙ্গের শিক্ষার্থীদের ভর্তি করে, তখন এটিকে সহশিক্ষক বা মিশ্র-লিঙ্গের স্কুল বলা যেতে পারে।

সামাজিক লিঙ্গ
যৌনতা ও সমাজ
লৈঙ্গিক সমতা
কাশী মিত্র শ্মশানঘাট

কাশী মিত্র শ্মশানঘাট হল কলকাতার বাগবাজার অঞ্চলে স্ট্র্যান্ড ব্যাংক রোডে অবস্থিত একটি শ্মশান। ১৯৩৯ সালে শ্রী শ্রী আনন্দমূর্ত্তি ওরফে প্রভাতরঞ্জন সরকার জ্যোৎস্নাপ্লাবিত শ্রাবণী পূর্ণিমার দিনে গঙ্গাতীরে কুখ্যাত কালী ডাকাত তথা কালীচরণ ব্যানার্জীকে প্রথম দীক্ষাদান করেন। সেই কালী ডাকাতই পরবর্তীকালে হয়েছিলেন মহাসাধক আচার্য কালিকানন্দ অবধূত।

আরও দেখুন 
 নিমতলা মহাশ্মশান
 কেওড়াতলা মহাশ্মশান

তথ্যসূত্র 

কলকাতার শ্মশান
ভারতের শ্মশান
ভারতে মৃত্যু